open-index/open-wikipedia-markdown huggingface dataset:
गोचीड

thumb|250px|right|गोचीड
**गोचीड** हा रक्त शोषणारा कीटक वर्गातील प्राणी आहे.तो बाह्य परजीवी कीटक आहे.तो रक्तपिपासू आहे.तो सहसा प्राण्यांच्या/जनावरांच्या अंगावर राहतो.महाराष्ट्रात झालेल्या एका गायी व म्हशींच्या  अभ्यासात सुमारे ६७% ते ८७% प्राण्यांच्या अंगावर विविध प्रकारच्या गोचिड होत्या..
भारतात सुमारे १६० प्रकारच्या गोचिड आढळून येतात.त्यापैकी 'बुफिलस हायलोमा' 'एम्ब्लीओमा' 'हेम्याफायसीलस' 'रिफीसीफॅलस' इत्यादी गोचिड जनावरांच्या रोगांचे दृष्टीने जास्त हानीकारक आहेत.
thumb|250px|right|मेंढीवर आढळणारी एक गोचिड
## गोचिडांचे पशुंवर होणारे परिणाम
* सर्व प्रकारच्या गोचिड जनावरांचे रक्त पितात.असे आढळून आले आहे कि, एक गोचिड सुमारे १ ते २ मि.ली. रक्त पिते. त्याचा कालावधी सुमारे ७ ते १४ दिवस राहू शकतो.मोठ्या जनावरांच्या शरीरावर अशा अनेक गोचिड असतात. त्यामुळे जनावरांना अशक्तपणा येतो.
* गोचिडांच्या चाव्यामुळे जनावरांच्या शरीरावर जखमा होतात.त्वचा उघडी झाल्यामुळे त्यातून जंतूसंसर्ग होऊ शकतो.त्यामुळे 'टिक पॅरालीसीस' हा रोग जनावरांना होण्याची शक्यता असते.
* जनावरांचे रक्तपेशीचे रोग जसे-'बॅबीओसीस','ॲनाप्लासमोसीस','थायलेरीयाओसीस', 'एरलीसियोसीस' व इतर या वर्गातील आजार प्राण्यांना गोचिडांमुळे होतात.गोचिडद्वारे या जंतूंचा फैलाव जनावरांमध्ये होतो व जनावरे रोगग्रस्त होतात.
*गोचिडजन्य आजारांमुळे जनावरे रोगग्रस्त होतात व दगावतात.त्यांचे दूध व मांस उत्पादन घटते.पशुमालकांना आर्थिक नुकसान सोसावे लागते.

## उपाययोजना
यासाठी अनेक गोचिडनाशक औषधे उपलब्ध आहेत.पण ती विषारी आसतात.त्यांचा उपयोग पशुवैद्यक डॉक्टरांचे सल्ल्यानेच करावा.असेही बघण्यात आले आहे कि औषधाच्या कमी मात्रेने जनावर गोचिडमुक्त होत नाही तर, जास्त मात्रेने जनावरास विषबाधा होण्याचा संभव असतो.सहसा या औषधांची जनावरावर फवारणी करण्यात येते.

वर्ग:कीटक
वर्ग:शेती
वर्ग:पशुपालन
वर्ग:पशुवैद्यकशास्त्र
जनसाहित्य संमेलन

जनसाहित्य संमेलने अनेक संस्था भरवतात. त्यांतली काही संमेलने --

* १ले : विदर्भ जनसाहित्य संमेलन, ३१-३-१९८५
* ३रे : विदर्भ जनसाहित्य संमेलन, नरखेड (नागपूर जिल्हा); १०-१०-१९९८; संमेलनाध्यक्ष डॉ. किशोर सानप
* ४थे अखिल भारतीय मराठी जनसाहित्य संमेलन, १९९०; भंडारा, अध्यक्ष - आनंद यादव
* ४थे जनसाहित्य संमेलन : लाखनी (भंडारा), संयोजक प्रा.द.सा. बोरकर
* ७वे मराठी जनसाहित्य संमेलन, वरूड येथे २००२ मध्ये. अध्यक्ष - तुळशीराम काजे
* १०वे जनसाहित्य संमेलन, मोझरी. २००५; संमेलनाध्यक्ष - प्रा.डाॅ. रवींद्र ठाकूर

* जनसाहित्य संमेलन : यावली शहीद (जिल्हा अमरावती),२६-४-२००९,संमेलनाध्यक्ष प्राचार्य वेरुळकर
* जनसाहित्य संमेलन : अमरावती, संमेलनाध्यक्ष डॉ. भा.ल. भोळे
* जनसाहित्य संमेलन : धनवटे नॅशनल काॅलेज (नागपूर), संमेलनाध्यक्षा - अमृता प्रीतम

* अखिल भारतीय जनसाहित्य परिषदेतर्फे भरलेले १ले राष्ट्रसंतप्रणीत जनसाहित्य संमेलन : गुरुकुंज मोझरी (जिल्हा अमरावती), ७-१०-२००९, संमेलनाध्यक्ष डॉ.किसन पाटील. (डॉ.सुभाष सावरकर हे मराठी जनसाहित्य परिषदेचे,२०१२ साली असलेले कार्याध्यक्ष आहेत; सरचिटणीस डॉ. नीळकंठ मेंढे आहेत. ही प्रकाशनसंस्था पुस्तके प्रकाशित करते) (जनसाहित्य साधना नावाची एक वेगळीच प्रकाशन संस्था अक्षरवैदर्भी नावाचा दिवाळी अंक प्रसिद्ध करते.)

## हे सुद्धा पहा
* मराठी साहित्य संमेलने

वर्ग:मराठी साहित्य संमेलने
सलीम सयानी

**सलीम सयानी ** हे पाकिस्तानची राष्ट्रीय प्रवासी हवाई वाहतूक पाकिस्तान इंटरनॅशनल एअरलाईन्सने (पीआयए), ह्या कंपनीचे व्यवस्थापकीय उपसंचालक होते. त्यांची नियुक्ती २००९ मध्ये  करण्यात आली होती. दरमहा मासिक उत्पन्न ५० हजार डॉलर (अंदाजे २७,६९,०५६) असणारे सलीम सयानी यांची  राष्ट्रीय संसदेची संरक्षण विषयक स्थायी समिती आणि संरक्षण मंत्रालयाने दिलेल्या निर्देशानुसार, पाकिस्तान इंटरनॅशनल एअरलाईन्सच्या संचालक मंडळाने जुलै २०१२ मध्ये ह्या  पदावरून   हकालपट्टी केली.

## बाह्य दुवे 
* http://www.piac.com.pk/pia_about/pia-about_Management.asp 

वर्ग:पाकिस्तानी व्यक्ती
काउंटी अजिंक्यपद

## काउंटी नुसार प्रदर्शन
## संदर्भ आणि नोंदी 
वर्ग:इंग्लंडमधील क्रिकेट
प्रो ४०

**नेटवेस्ट प्रो४० लीग** ही इंग्लंड आणि वेल्स मधील प्रथम श्रेणी संघातील एकदिवसीय सामने स्पर्धा आहे. ही स्पर्धा १९९९ मध्ये सुरू झाली. 
## निकाल
## संदर्भ आणि नोंदी 
वर्ग:इंग्लंडमधील क्रिकेट
बेन्सन आणि हेजेस चषक

**बेन्सन आणि हेजेस चषक** इंग्लंडमधील काउंटी संघातील एकदिवसीय क्रिकेट स्पर्धेच्या विजेत्यास दिला जाणारा चषक होता. हा चषक १९७२ ते २००२ दरम्यान दिला गेला. यादरम्यान लॅंकेशायरने हा चषक सर्वाधिक चार वेळा जिंकला.

## अंतिम सामने आणि निकाल 
वर्ग:इंग्लंडमधील क्रिकेट
फ्रेंड्स प्रोव्हिडंट चषक

**फ्रेंड्स प्रोव्हिडंट चषक** स्पर्धा ही युनायटेड किंग्डम मधील एकदिवसीय क्रिकेट स्पर्धा होती.

हि स्पर्धा १९६३ ते २००९ दरम्यान खेळवली गेली. ७ वेळा ही स्पर्धा जिंकणारा लॅंकेशायर संघ सर्वात यशश्वी संघ ठरला. १८ प्रथम श्रेणी काउंटी शिवाय ह्या स्पर्धेत 
स्कॉटलंड क्रिकेट संघ तसेच आयर्लंड क्रिकेट संघ देखिल भाग घेत असत.
## विजय
* ७ वेळा: लॅंकेशायर
* ५ वेळा: ग्लाउस्टरशायर; ससेक्स; वॉरविकशायर
* ४ वेळा: मिडलसेक्स
* ३ वेळा: सॉमरसेट; यॉर्कशायर; एसेक्स; हॅंपशायर
* २ वेळा: केंट; नॉर्थम्पटनशायर
* १ वेळा: डर्बीशायर; ड्युरॅम; नॉटिंगहॅमशायर; सरे; वूस्टरशायर

ग्लॅमॉर्गन आणि लीस्टरशायर ह्या दोन संघांनी ही स्पर्धा कधीही नाही जिंकली.

## संदर्भ आणि नोंदी 
वर्ग:इंग्लंडमधील क्रिकेट
हॅरिसन फोर्ड

**हॅरिसन फोर्ड** (जुलै १३, इ.स. १९४२ - ) हा अमेरिकेचा चित्रपट अभिनेता आहे. याने वठवलेल्या हान सोलो, जॅक रायन आणि इंडियाना जोन्सच्या भूमिका प्रसिद्ध झाल्या.

*स्टार वॉर्स* आणि *इंडियाना जोन्स* चित्रपटमालिकांशिवाय फोर्डने *ब्लेड रनर*, *विटनेस*, *एर फोर्स वन*, *पेट्रियट गेम्स* आणि *क्लियर अँड प्रेझेंट डेंजर* सारख्या इतर अनेक यशस्वी चित्रपटांतून कामे केली.

वर्ग:अमेरिकन अभिनेते
वर्ग:इ.स. १९४२ मधील जन्म
प्रजननसंस्था

सर्व सजीवांमधे आढळणारी **प्रजनन** ही एका जीवापासून नवीन जीव निर्माण होण्याची प्रक्रिया आहे. या प्रक्रियेत जीवाच्या एका पिढीतून दुसऱ्या पिढीत जनुकीय द्रव्यांचे संक्रमण होते. त्यामुळे जीवाचे वैय्यक्तिक आणि त्याच्या जातीशी संबंधित सर्व गुणधर्म नवीन जीवाकडे संक्रमित होतात. प्रजननाच्या हेतून विकसित झालेल्या व एकत्रितपणे काम करणाऱ्या त्या जीवातील सर्व अवयवांची मिळून त्या जीवाची प्रजननसंस्था बनते. काही द्रव, संप्रेरके, फेरोमोन्स, इत्यादी निर्जीव पदार्थही या संस्थेत सहाय्यक म्हणून काम करतात.  

जीवाच्या वैशिष्ट्याप्रमाणे आणि प्रजननाच्या अलैंगिक आणि लैंगिक प्रकारांप्रमाणे त्या त्या जीवात प्रजननसंस्था विकसित झालेली दिसते. तसेच प्रजनन लैंगिक प्रकारे होत असल्यास एकाच जीवाच्या नर व मादीतील प्रजननसंस्थेत फरक आढळतो. 

प्रजनन प्रक्रिया आणि त्यासाठी विकसित झालेली लैंगिक प्रजननसंस्था मानवातही आढळते. 

### अलैंगिक प्रजननसंस्था 
### लैंगिक प्रजननसंस्था 
दोन एकगुणित  युग्मकांच्या संयोगातून द्विगुणसूत्री  युग्मनज अशा जीवाची उत्पत्ति म्हणजे लैंगिक प्रजनन होय. लैंगिक प्रजनामध्ये युग्मक निर्मिती होते संयुग्मनातील एका युग्मकास ‘पुंयुग्मक’ किंवा ‘शुक्रपेशी’असे म्हणतात. तर दुसऱ्या युग्मकास ‘स्त्रीयुग्मक’ किंवा ‘अंड’असे म्हणतात. शुक्रपेशी आकाराने लहान आणि चल असतात. अंडपेशी आकाराने मोठी  व स्थिर असते. दोन युग्मकांच्या संयोग क्रियेस ‘फलन’ असे म्हणतात. लैंगिक प्रजजन बहुतेक सर्व उच्चस्तरीय प्रगत वनस्पतिमध्ये आणि प्राणीवर्गामध्ये आढळते. शुक्राणू निर्माताजीव आणि अंडपेशीनिर्माता जीव वेगवेगेळे असतील तर त्या   जीवांना ‘नर’ व ‘मादी’ असे म्हणतात. युग्मकाच्या अपेक्षेने अशा जीवांना एकलिंगी म्हणतात. असा लिंगभेद नसताना एकच जीव दोन्ही प्रकारची युग्मके निर्माण करू शकत असेलतर त्यास वनस्पतींमध्ये द्विलिंगी (बायसेक्शुअल) आणि प्राण्यांमध्ये ‘उभयलिंगी’ (हर्माफ्रोडाइट) असे म्हणतात. प्रत्येक युग्मक आपल्या माता/पित्यापासून जनुकीय वारसा घेऊन येते. या दोन्ही युग्मकांच्या एकत्र येण्याने जनुकीय द्रव्यामध्ये विविधता येते. जनुकीय विविधता दृश्यप्रारूप विविधतेचे कारक आहे. जेवढी जातिनिहाय विविधता अधिक तेवढी जाति टिकून राहण्यास सक्षम ठरते. लैंगिक प्रजनन असणा-या सजीवामध्ये प्रत्येक दृश्यलक्षणासाठी एक अलील (युग्मविकल्प) कारणीभूत असतो. यातील एक युग्मविकल्प मातेकडून किंवा पित्याकडून वारसाने नव्या पिढीपर्यंत येतो. याचा अर्थ नव्या जन्मणा-या प्रत्येक सजीवाकडे युग्मविकल्पाच्या जोड्या आनुवंशिकतेने आलेल्या असतात. युग्मविकल्पी दोन पद्धतीने कार्य करतात. फक्त प्रभावी युग्मविकल्पाचा परिणाम दृश्यप्रारूपामध्ये दिसतो. लैंगिक प्रजननामध्ये युग्मक तयार होत असल्याने जनुकांची देवाणघेवाण होते. त्यामुळे अप्रभावी युग्मविकल्प प्रकट होत नाही. लैंगिक प्रजननमध्ये दोन जीव आपापली युग्मके एकत्र आणून नव्या जीवाची उत्पत्ति करतात. मात्र दर वेळी जननासाठी दोन सजीवांची आवश्यकता असल्याने जननदर कमी होतो. सक्षम संतति लैंगिक प्रजननातून निपजते. अशा संततीमध्ये जनुकीय दोष कमी असतात. त्यांची आजारापासून बचाव होण्याची क्षमता अधिक असते. 

## मानवी प्रजननसंस्था 
## प्राणी 
## वनस्पती 
## बुरशी 
## सूक्ष्म जीव 
वर्ग:शरीरशास्त्र
वर्ग:जीवशास्त्र
वर्ग:प्रजनन
मुंबई अग्निशमन दल

thumb|right|250px|मुंबई अग्निशमन दलाचा बंब
**मुंबई अग्निशमन दल** हे महाराष्ट्रातील बृहन्मुंबई महानगरपालिकेच्या अधिक्षेत्रात काम करणारे अग्निशामक दल आहे. याची स्थापना १ एप्रिल, इ.स. १८८७ रोजी झाली. हे दल आगी विझवण्यासोबतच इमारती कोसळणे, वायू गळती, तेल गळती इत्यादी आपत्ती निवारण्याचे काम करते. मुंबई अग्निशमन दल हे भारतातील सर्वांत मोठे अग्निशामक दल आहे. दलाचे मुंबईत ३३ बंबखाने आहेत आणि दलाचे मनुष्यबळ २७०० आहे.

## संदर्भ व नोंदी 
भव्हावNउबगक्सबZह आ
हळूवNसिडकव9ववइजिद9इMरुर
इUद8एके
ददुसमसIकड9स
झुडJद8
क्समCज
dईदMईद।द
दज्ड।दजसMदुधी8282इ3
इ
मसJक्सिएनिफककच
क्सहदंडMद
दजक्समक्सIउदयीXदिडमसायस
जसWVGSमस
जनशसन्स।झंझ्मक्सजझ।झ
झशस जण
झझसनसजडमक्स
क्सजXNक्सज्मक्स

## बाह्य दुवे 
* 

मुंबई
अग्निशमन दल
महात्मा फुले प्रबोधन मराठी साहित्य संमेलन‌‌ (पुरंदर)

## महात्मा फुले प्रबोधन मराठी साहित्य संमेलन 
अखिल भारतीय मराठी साहित्य परिषदेच्या वतीने २००८ सालापासून महात्मा फुले यांच्या मूळ खानवडी या गावी राज्यस्तरीय **महात्मा फुले प्रबोधन मराठी साहित्य संमेलन** भरते.  त्याचे संयोजन साहित्य परिषदेची पुरंदर तालुका शाखा  करते. संमेलनाची संकल्पना पत्रकार कवी दशरथ यादव यांची असून, या संमेलनाच्या कामात शरद गोरे, दशरथ यादव, राजकुमार काळभोर, प्रा,केशव काकडे, नंदकुमार दिवसे, दत्ता भोंगळे, सुनील धिवार, रविंद्र फुले यांचा सक्रिय सहभाग असतो. संमेलनाच्या निमित्ताने उल्लेखनीय काम करणाऱ्यांना पुरस्कार देऊन सन्मानित करण्यात येते.

विदर्भामध्ये महात्मा फुले साहित्य संमेलन या नावाने एक संमेलन भरते.  ते  संमेलन, या महात्मा फुले प्रबोधन मराठी साहित्य संमेलनाहून वेगळे आहे.

* पहिल्या महात्मा फुले प्रबोधन मराठी साहित्य संमेलनाचे अध्यक्ष होते, प्रसिद्ध कवी विठ्ठल वाघ, व उद्‌घाटक होते प्राचार्य शिवाजीराव भोसले.
* दुसऱ्या संमेलनाचे अध्यक्ष बहुजन विचारवंत प्रा. मा.म. देशमुख होते. 
* प्रा. रतनलाल सोनग्रा, बबन पोतदार यांनीही या संमेलनांची अध्यक्षपदे भूषविली आहेत.

पहा : मराठी साहित्य संमेलने ; दलित साहित्य संमेलन; महात्मा फुले प्रबोधन मराठी साहित्य संमेलन

वर्ग:मराठी साहित्य संमेलने
दिनकरराव जवळकर

## सत्यशोधक दिनकरराव जवळकर 
महात्मा ज्योतिराव फुले यांची सत्यशोधक चळवळ व मुंबई व चेन्नई प्रांतात सुरू झालेली ब्राम्हणेतर चळवळ (१९१७ ते १९३७)पुढे नेण्याचे मोठे काम दिनकरराव जवळकर यांनी केले. ते हवेली तालुक्यातील म्हातोबाची आळंदी या गावचे शेतकरी होते. त्यांच्या शेतीचा शेवटचा तुकडा सन १९२५ सालीच गुजर सावकाराच्या घशात गेला.

छत्रपती शाहू महाराजांनी त्यांना ’कैवारी’ नावाचे वृत्तपत्र काढून दिले. ते त्याचे संपादकही होते. ब्राम्हणेतर चळवळीचे ते महाराष्टातील धडाडीचे  नेते होते. पुण्यात त्यांनी व केशवराव जेधे यांनी छत्रपती मेळे काढून लोकमान्य टिळक यांना विरोध केला होता. लोकमान्य टिळक व कृष्णाशास्त्री चिपळूणकर हे देशाचे दुश्मन आहेत असे ते म्हणत.  "टिळक हे तेल्यातांबोळ्यांचे नाही तर सनातनी ब्राम्हणाचे पुढारी होते. बहुजन समाजाला भटांनी पिळवणूक केली. त्यामुळे समाज मागे राहिला." अशी त्यांची मते होती.

## वैचारिक साहित्य
त्यांनी इ.स.१९२५ साली 'देशाचे दुश्मन' नावाचे पुस्तक लिहिले. शेतकऱ्यांची कैफियत,जेधे-जवळकर, देशाचे दुश्मन (टिळक आगरकर टीका), जाहीर सवाल १ ला, सवाल २रा, मर्द हो नाके कापून घ्या, १९५० सालची ब्राह्मण परिषद, शेतकऱ्यांचे हिंदुस्थान, क्रांतीचे रणशिंग (शेतकऱ्यांना साम्यवादाचे महत्त्व), शिवस्मारक पुराण  क्रांतीचे रणशिंग, असे विषय त्या पुस्तकात होते..

देशाचे दुश्मन नावाच्या पुस्तकाबद्दल ल.ब. भोपटकर वकील यांनी जिल्हाधिकाऱ्याकडे फिर्याद केली. प्रकाशक केशवराव जेधे आणि प्रस्तावना-लेखक बागडे वकील या तिघांना ताबडतोब पकड वॉरंटाने कैद करून त्यांची येरवडा जेलमध्ये झटपट रवानगीही झाली. तिघाही आरोपींना शिक्षा झाल्या. त्यावर अपील झाले. अपील चालवण्यासाठी डॉ.बाबासाहेब आंबेडकर धावून आले. त्यांनी आरोपींची बाजू लढवली आणि तिघाजणांची निर्दोष सुटका केली.

## लेखणीला तलवारीची धार
दिनकरराव जवळकर यांच्या लेखणीला तलवारीची धार होती, हे त्यांचे साहित्य वाचल्यावर कळून येते. अवघे ३४ वर्षाचे जीवनमान लाभलेल्या या महापुरुषांचा पराक्रम छत्रपती संभाजी महाराजासारखाच धारदार होता. दिनकररावांचे शत्रू असलेले ब्राम्हण म्हणायचेच.  हा माणूस जणू विषात बुडवून लेखणीने लिहितो आहे. एवढी जहरी लेखणी चालवणारे दिनकरराव जवळकर यांच्या म्हातोबाची आळंदी या गावी त्यांची जयंती व पुण्यतिथी परिवतर्न चळवळीचे पुरस्कर्ते साहित्यिक लेखक पत्रकार दशरथ यादव यांनी २००४ साली सुरू केली. पहिली जयंती चावडीत चाळीस पन्नसा लोकांच्यात साजरी करून दिनकरराव जवळकरांचे महत्त्व लोकांना सांगितले. त्यानंतर ग्रामस्थांचा सहभागही वाढून दरवषी जयंती पुण्यतिथी साजरी होते. आळंदी हे सत्यशोथक चळवळीते शक्तीपीठ व्हावे असा प्रयत्न सुरू आहे. दहा कोटीचे दिनकररावांचे स्मारक व्हावे अशी मागणी श्री यादव यांनी केली. २००१ साली इंदूताई जवळकर यांना शिवाजीराव खैरे यांच्या सहकार्याने म्हातोबाच्या आळंदीत दिनकररावांचा मोठा उपक्रम  राबविण्याचा यादव यांचा  विचार होता. त्यावेळी गावातील लोकांना बोलावून बैठकही केली होती.....पण काही कारणामुळे ते घडू शकले नाही. पुढे जवळकारांची मात्र जयंती सुरू झाली. सत्यशोधक दिनकरराव जवळकर पत्रकारिता पुरस्कार दरवषी अखिल भारतीय मराठी साहित्य परिषदेच्यावतीने खानवडी येथे होणाऱ्या महात्मा फुले प्रबोधन मराठी साहित्य संमेलनात दिला जातो...

## दिनकरराव जवळकर पुरस्कार
वर्ग:इ.स. १८९८ मधील जन्म
वर्ग:इ.स. १९३२ मधील मृत्यू
वर्ग:जोतीराव फुले
आदेश बांदेकर

**आदेश बांदेकर** (जन्मदिनांक अज्ञात - हयात) हा मराठी दूरचित्रवाणी क्षेत्रातील एक अभिनेते, सूत्रसंचालक व राजकारणी आहेत. यांचा होम मिनिस्टर हा लोकप्रिय कार्यक्रम आहे. हे शिवसेनेचे सदस्य व पक्षाचे सचिव आहेत. मराठी अभिनेत्री सुचित्रा बांदेकर ही यांची पत्नी आहे.

## दूरचित्रवाणी कार्यक्रम
# अवघाचि संसार

### सूत्रसंचालन
# होम मिनिस्टर
# हप्ता बंद
# झिंग झिंग झिंगाट
# एकापेक्षा एक

## कारकीर्द 
शिवसेनेच्या दसरा मेळाव्यात आदित्य ठाकरे यांच्या युवा सेनेच्या स्थापनेबरोबरच आदेश बांदेकर यांची शिवसेनेच्या सचिवपदी नियुक्ती करण्यात आली.

## राज्यमंत्रिपद
शिवसेनेचे सचिव आणि मुंबईतील श्री सिद्धिविनायक मंदिर न्यासाचे अध्यक्ष आदेश बांदेकर यांना राज्यमंत्रिपदाचा दर्जा मिळाला आहे. (१८ जून २०१८ची बातमी).

## संदर्भ 
वर्ग:मराठी दूरचित्रवाहिनी अभिनेते
वर्ग:महाराष्ट्रामधील राजकारणी
वर्ग:पुरुष चरित्रलेख
शिवधर्मगाथा

## शिवधर्मगाथा 
शिवधर्मगाथा

जिजाऊ शिवाचा। आहे जो बछडा।।
तोचि रे फाकडा। शिवधर्मी।।१।।
शिवधर्म मूळ। शिवबाचे कूळ।।
जिजाऊ राऊळ। सिंदखेड।।२।।
जात पात नाही। देवपूजा सोडा।।
भटाचीना पिडा। औषधाला।।३।।
सिंदखेड राजा। शिवधर्म पीठ।।
चालू केली वाट। गौतमाची।।४।।
आपुला तो आहे। खरा शिवधर्म।।
पूर्वजांचे वर्म। कळो येई।।५।।

मराठा सेवा संघाचे संस्थापक अध्यक्ष पुरुषोत्तम खेडेकरर साहेबांनी जगातील सतरावा धर्म राजामाता जिजाऊंचे माहेर असलेल्या सिंदखेड राजा येथे १२ जानेवारी २००५ मध्ये स्थापन केला. सुमारे १४ लाख मराठा बहुजनांनी तेथे शिवधर्मात प्रवेश केला. ज्या धमार्माची प्रेरणा जिजाऊ आहेत. देव, जात, भट या धर्मात चालत नाही. याची संहिता जगप्रसिद्ध विचारवंत डा आ.ह.साळुंखे यांनी लिहिली असून, संभाजी ब्रिगेड, जिजाऊ ब्रिगेडचे शेकडो लोक असून प्रबोधन व बळीराजा, गौतमबुद्ध, शिवाजी महाराज व फुले शाहु, आंबेडकरांच्या पुरोगामी सत्यशोधक विचारावर हा धर्म आहे. या परिवतर्न चळवळीचा इतिहास सागंणारी शिवधर्मगाथा दशरथ यादव यांनी लिहीली असून पाच हजार अभंग रचना होणार आहे. शिवश्री यादव हे कवी, पत्रकार असून ख्यातनाम लेखक, व्याख्याते आहेत. संत साहित्यावर त्याचा गाडा अभ्यास आहे..ते माळशिरस ता.पुरंदर येथील असून परिवर्तन चळवळीचे खंदे पुरस्कते आहेत.
फ्रेंड्स लाईफ टी२०

**फ्रेंड्स लाईफ टि२** (जुने नाव **फ्रेंड्स प्रोव्हिडंट टि२०**) ही इंग्लड आणि वेल्स मधील ईसीबीने चालवलेली महत्त्वाची टि२० स्पर्धा आहे. ही स्पर्धा २०१० पासून अस्तित्वात आहे.

## निकाल
वर्ग:इंग्लंडमधील क्रिकेट
पुष्कर श्रोत्री

## चित्रपट
# मिर्च (हिंदी चित्रपट)
# हिप हिप हुर्रे (मराठी चित्रपट)
# झकास (मराठी चित्रपट)
# गोळाबेरीज (मराठी चित्रपट)
# ब्लफमास्टर (मराठी चित्रपट)
# काय करू न कसं करू (मराठी चित्रपट)
# बदाम राणी गुलाम चोर (मराठी चित्रपट)

## मालिका
# सून सासू सून (स्टार प्रवाह)
# हम तो तेरे आशिक है (झी मराठी)
# एका पेक्षा एक (झी मराठी सूत्रसंचालक)

वर्ग:मराठी चित्रपट अभिनेते
सत्यशोधक चळवळ

**सत्यशोधक चळवळ** या चळवळीची स्थापना महात्मा फुले यांनी केली.

वर्ग:महाराष्ट्रातील चळवळी
बल्गेरियन लेव्ह

**लेव्ह** हे बल्गेरियाचे अधिकृत चलन आहे.

चलन
सुचित्रा बांदेकर

**सुचित्रा बांदेकर** (१० ऑक्टोबर, १९७२, - हयात) ह्या मराठी दूरचित्रवाणी क्षेत्रातील एक अभिनेत्री आहेत. यांनी मराठी, तसेच हिंदी चित्रपटांतूनही अभिनय केला आहे. या शिवसेनेच्या सदस्य आहेत.

मराठी अभिनेते आदेश बांदेकर हे त्यांचे पती आहेत.

## जीवन 
सुचित्रा बांदेकर यांचे लग्नापूर्वीचे नाव *सुचित्रा गुडेकर* होते. त्यांचे शालेय शिक्षण "बाल मोहन विद्या मंदिर", मुंबई येथे झाले. मुंबईतल्या *रुपारेल महाविद्यालया*तून त्या बी.ए. झाल्या..

## कारकीर्द 
### चित्रपट 
### दूरचित्रवाणी मालिका 
## संदर्भ व नोंदी 
## बाह्य दुवे 
* 

वर्ग:मराठी चित्रपट अभिनेत्री
वर्ग:महाराष्ट्रामधील राजकारणी
वर्ग:स्त्री चरित्रलेख
मालिकावीर

सामन्यांच्या मालिकेमध्ये सर्वोत्तम कामगिरी करून दाखवणाऱ्या खेळाडूस ‘मालिकावीर’ हा पुरस्कार दिला जातो.
वर्ग:खेळ
फ्रीडरिश एंजेल्स

**फ्रीडरीश एंजेल्स** (नोव्हेंबर २८, इ.स. १८२० - ऑगस्ट ५, इ.स. १८९५) हा जर्मन समाजशास्त्रज्ञ, लेखक आणि तत्त्वज्ञ होता. याला कार्ल मार्क्सच्या बरोबरीने मार्क्सवादाचा जनक मानले जाते. याने १८४५मध्ये *इंग्लंडमधील कष्टकऱ्यांची स्थिती* हा ग्रंथ लिहिला तर १८४८ मध्ये याने कार्ल मार्क्स बरोबर संयुक्तपणे समाजवादाचा जाहिरनामा ही प्रसिद्ध पुस्तिका १८४८ साली प्रकाशित केली. त्यानंतर एंजेल्सने मार्क्सला दास कापिताल हा ग्रंथ लिहिण्यास आर्थिक मदत केली.

वर्ग:साम्यवाद
वर्ग:इ.स. १८२० मधील जन्म
वर्ग:इ.स. १८९५ मधील मृत्यू
वर्ग:कार्ल मार्क्स
रोमानोव्ह घराणे

**रोमानोव्ह घराणे** रशियन राज्यक्रांती घडण्यापूर्वी रशियात सुमारे तीन शतके राज्य करत होते. या वंशाचे राज्य इ.स. १६१३ पासून इ.स. १९१७पर्यंत होते.

वर्ग:रशियाचा इतिहास
वर्ग:राजवंश
वर्ग:इ.स. १६१३ मधील निर्मिती
लालमहाल महोत्सव

पुणे महानगरपालिकेच्या वतीने गेली चार वर्षांपासून **लालमहाल महोत्सव** होत असून, त्यामध्ये शिवाजीच्या चरित्रावर व्याख्याने, प्रबोधन कविसंमेलने, नाटके आदी कार्यक्रम होतात. याशिवाय, ’रात्र शाहिरांची’ हा कार्यक्रम आणि मुलांच्या सांस्कृतिक स्पर्धा आयोजित केल्या जातात.  शिवमहोत्सव समितीचे अध्य़क्ष रवींद्र माळवदकर व मराठा सेवा संघाचे संस्थापक अध्यक्ष पुरुषोत्तम खेडेकर यांच्या आग्रहाने हा लालमहाल महोत्सव सुरू झाला आहे. त्यासाठी सुरुवातीला संतोष शिंदे, मुकुंद काकडे, ज्ञानेश्वर मोळक, भाई कात्रे, दशरथ यादव, किशोर ढमाले, संजय शिरोळे, अजय पवार, प्रवीण गायकवाड, शिवाजी हुळवळे, अनिल पाटील, शिवाजी दुगे, विठ्ठल गायकवाड आदी सुमारे शंभर जणांनी प्रामुख्याने प्रयत्न केले आणि त्यांच्यामुळेच हा लालमहाल महोत्सव सु्रू झाला.
वर्ग:पुणे
लेखक

एखाद्या विचारप्रधान विषयावर लिखाण करणाऱ्या किंवा कथा, कादंबऱ्या, कविता, नाटके, पटकथा इत्यादी प्रकारांतील कल्पनाप्रधान साहित्यकृती लिहिणाऱ्या व्यक्तीस **लेखक** असे म्हणतात.

एखादी कल्पना मांडण्यासाठी किंवा काल्पनिक प्रतिमा सृष्टी उभी करण्यासाठी प्रतिभावंत लेखक कौशल्याने भाषेचा वापर करून साहित्य लिहितात. समाजाच्या सांस्कृतिक संचितामध्ये लेखकांच्या लिखाणाचा महत्त्वाचा वाटा असतो.

लेखक अनेक शैक्षणिक, काल्पनिक गोष्टींवर सामग्री तयार करू शकतात.  इतर लेखक एकाधिक कल्पनांचा वापर करतात - उदाहरणार्थ, ग्राफिक्स किंवा चित्रण कल्पनांचा संचार वाढवण्यासाठी. लेखक त्यांचे लेखन वाढविण्यासाठी प्रतिमा (रेखाचित्र, चित्रकला, ग्राफिक्स) किंवा मल्टीमीडिया वापरू शकतात. लेखक संगीत आणि त्यांच्या शब्दांद्वारे कल्पनांचा संवाद साधण्यास सक्षम असतात. 

लेखक व्यावसायिकरित्या काम करतात, म्हणजेच पेमेंटसाठी किंवा पेमेंट न करता त्यांचे कार्य प्रकाशित झाल्यानंतर देय केले जाऊ शकते. त्यांना त्यांच्या कामासाठी मोबदला होत नाही.  

## प्रकार 
लेखक त्यांचे विचार साहित्यिक शैलींच्या श्रेणीतून निवडतात. कविता, निबंध, चित्रपट, कॉमिक प्ले किंवा पत्रकारिताचा एक भाग म्हणून लिहीले जाऊ शकते. पत्रांच्या लेखकामध्ये टीका, जीवनी, किंवा पत्रकारिता यांचा समावेश असू शकतो.  

लेखक अनेक शैलीत काम करतात. शैलीने पॅरामीटर्स सेट केले परंतु सर्व प्रकारचे सर्जनशील अनुकूलन प्रयत्न केले गेले आहेत, कादंबरीसाठी चित्रपट खेळण्यासाठी वाद्य कविता इतिहास. लेखक त्यांचे कारकीर्द एका शैलीत सुरू करू शकतात आणि दुसऱ्यामध्ये बदलू शकतात. उदाहरणार्थ, इतिहासकार विलियम डेलरीम्पल यांनी साहित्य शैलीत सुरुवात केली.  बऱ्याच लेखकांनी काल्पनिकआणि गैर-काल्पनिक कारकिर्दी तयार केली आहेत,उदाहरणार्थ, जॉर्जेटेट हे ऐतिहासिक रोमन्सचे लेखक, ऐतिहासिक कालखंडातील वर्ण आणि कथा शोधून काढतात. या शैलीमध्ये, इतिहासाची अचूकता आणि कामातील तथ्यात्मक तपशीलाची पातळी या दोन्ही विषयावर चर्चा केली जाते.  

## हे सुद्धा पहा 
* मराठी भाषेमधील साहित्यिकांची यादी
लेखकांची यादी खूप मोठी आहे या मध्ये अनेक बडे लेखक होऊन गेले आहेत


वर्ग:साहित्यिक
 लेखन करताना येणाऱ्या अडचणी आणि उपाय
अँतोनियो दि ऑलिव्हेरा सालाझार

उजवे|इवलेसे|अन्तानिओ द ऑलिव्हेरा सालाझार
**अँतोनियो दि ऑलिव्हेरा सालाझार** हा पोर्तुगालचा हुकुमशहा होता. १९१० साली स्थापन झालेले गणराज्य काही लष्करी अधिकाऱ्यांनी १९२६ साली उलथवून पाडले. त्यानंतर काही वर्षांतच अर्थशास्त्राचा प्राध्यापक असलेल्या ॲंतोनियो दि ऑलिव्हेरा सालाझारची हुकुमशाही स्थापन झाली. १९३२ साली तो पंतप्रधान झाला आणि १९६८ सालापर्यंत त्याने पोर्तुगालची सत्ता सांभाळली. दुसऱ्या महायुद्धात याने तटस्थता बाळगली.

वर्ग:पोर्तुगालचे पंतप्रधान
वर्ग:इ.स. १८८९ मधील जन्म
वर्ग:इ.स. १९७० मधील मृत्यू
वर्ग:पुरुष चरित्रलेख
माळशिरस भुलेश्वर

**माळशिरस भुलेश्वर** हे पुरंदर तालुक्याच्या सींमेवरील गाव असून यादवकालीन भुलेश्वर मंदिर प्रेक्षणीय आहे. पुण्यापासून पन्नास किलोमीटर अंतरावर असून सहा हजार लोकसंख्या आहे.पत्रकार कवीदशरथ यादव यांचे हे मूळगाव असून तालुक्यातील क्षेत्रफळाने मोठे गाव आहे. माळशिरस गावाला प्राचीन परंपरा असून, पुणे सोलापूर महामागाने यवत पासून गावाला जाण्यासाठी रस्ता असून येथे शेती हाच मुख्य व्यवसाय आहे. दशरथ यादव यांच्या यादवकालीन भुलेश्वर या ऐतिहासिक पुस्तकात माळशिरस व भुलेश्वराबाबतचा सविस्तर इतिहास आहे. पुरंदर तालुक्यातील सीमेने मोठे असणारे हे गाव आहे.
वर्ग:पुरंदर तालुक्यातील गावे
ई (गणिती स्थिरांक)

**ई** () हा एक महत्त्वाचा स्थिरांक असून त्याचे मूल्य जवळपास २.७१८२८ इतके आहे.

वर्ग:गणित
वर्ग:स्थिरांक
इ

'''''' हा मराठी भाषेतील एक वर्ण आहे.  हा १२ स्वरांपैकी एक 'ऱ्हस्व स्वर' आहे.

## हे सुद्धा पहा 
* मराठी भाषा
* मराठी भाषेतील वर्णमाला
* मराठी मुळाक्षरे
* मराठी व्याकरण विषयक लेख

वर्ग:मराठी भाषेतील वर्ण
वर्ग:स्वर
गुंठामंत्री (कादंबरी)

**गुंठामंत्री** नावाची लेखक, कवी, पत्रकार दशरथ यादव यांची कांदबरी असून, यावर सिनेमाही निघत आहे. शेतजमिनीची मोजमाप पद्धत असून, ४० गुंठ्यांचा १ एकर होतो. शहरीकरणाचा वेग वाढल्यने एकरावर विकली जाणारी जमीन गुंठ्यावर विकली जाऊ लागली. जमिनीचे भाव वाढले त्यांमुळे गुंठा विकून हैस करणारे चैन करणारे रुबाबात मंत्र्यासारखे वागणारे लोक समाजात वावरू लागले. त्यावरून अलिकडच्या काळात गुंठामंत्री शब्द रुड झाला.दशरथ यादव यांनी गुंठामंत्री सदर सकाळमध्ये लिहून जमीनदार शेतकऱयांची कैफियत मांडली होती. गुंठामंत्री लावणी यादव यांनी लिहिली असून लावणी महोत्सवात सादर होत असते.
वर्ग:मराठी साहित्य यादी
व्हिक्टर कुग्लर

**व्हिक्टर कुग्लर** (५ जून १९०० &ndash; १६ डिसेंबर १९८१) ह्यांनी इतर काहीजणांसोबत अ‍ॅन फ्रँक व तिच्या कुटुंबियांना दुसऱ्या महायुद्धादरम्यान नेदरलँड्समध्ये लपण्यास मदत केली होती. अ‍ॅन फ्रँकच्या मरणोत्तर प्रकाशित झालेल्या *द डायरी ऑफ अ यंग गर्ल* या पुस्तकात त्यांना **श्री. क्रेलर** हे टोपणनाव दिले होते.

वर्ग:ॲन फ्रँक
आनंद इंगळे

'''''' हा मराठी चित्रपट अभिनेता आहे.  जन्म १९७३ cha आहे पुण्यातील ग्रिप्स नाट्य चळवळ या उपक्रमातून या कलावंताचा उदय झाला.

## कारकीर्द
### नाटके
* अफेअर डील
* तुझ्यात माझ्यात
* दोन स्पेशल
* लग्नबंबाळ
* वस्त्रहरण
* वाऱ्यावरची वरात
* व्यक्ती आणि वल्ली
* सूर्याची पिल्ले

### चित्रपट
* अजब लग्नाची गजब गोष्ट (२०१०)
* गोळाबेरीज (२०१२)
* पोश्टर गर्ल (२०१६)
* बालक पालक (२०१२)
* पांडू (२०२१)

### दूरदर्शन मालिका
* फू बाई फू
* शेजारी शेजारी पक्के शेजारी
* हम्मा लाईव्ह

## बाह्य दुवे 
वर्ग:मराठी चित्रपट अभिनेते
दीपमाळ

**दीपमाळ** ही मंदिराच्या प्रांगणात रात्री प्रकाशासाठी केलेले एक प्रकारचे स्तंभसदृष्य बांधकाम असते. हे बांधकाम बहुदा दगड व चुन्याचा वापर करून केलेले असते.खाली चौथरा, त्यावर गोलाकार स्तंभ असून तो पायऱ्या-पायऱ्यांनी वर निमुळता होत गेलेला असतो. पायऱ्यावर तेलाचे दिवे ठेवण्यासाठी खड्डे असतात. सर्वात वर खोलगट भाग असून त्या भागात ऊद, गुग्गुळ असे ज्वालाग्राही पदार्थ टाकून पेटवितात. त्यामुळे उंचावरून प्रकाश दूरवर पसरतो.मराठवाड्यात ग्रामीण भागात दीपमाळला डीकमळ असे म्हणतात. thumb|मंदिरासमोर असलेल्या काळ्या दगडाच्या दीपमाळा इवलेसे|ओंमकारेश्वर मंदिर, पुणे येथील दीपमाळ

वर्ग:हिंदू मंदिरे
सतीश राजवाडे

'''''' ( ९ जानेवारी १९७३) हा एक  भारतीय चित्रपट अभिनेता, दिग्दर्शन, लेखक, पटकथाकार आणि संवाद लेखक आहे.

## कारकीर्द
सतीश राजवाडे यांनी त्याच्या करीअरची सुरुवात केली ती अभिनयाने केली. त्यांनी अनेक हिंदी-मराठी चित्रपटांमध्ये अभिनय केला आहे. तसेच रंगभूमीवरही काम केले आहे. अभिनयाची वाट त्यांची मागे पडली आणि सतीश यांनी चित्रपट आणि मालिका दिग्दर्शनाकडे लक्ष केन्द्रित केले. त्यांनी दिग्दर्शित केलेल्या अनेक मालिका जरी संपल्या असतील तरी नंतरही त्या मालिका प्रेक्षकांच्या स्मरणात ताज्या आहेत. त्याने दिग्दर्शित केलेल्या जवळपास सर्वच मालिका लोकप्रिय ठरल्या.

## चित्रपट
# संशोधन   
# हजार चौरसिया की माँ   
# वास्तव   
# निदान   
# जोश

## चित्रपट दिग्दर्शन
# मृगजळ (चित्रपट)
# एक डाव धोबीपछाड
# गैर (मराठी चित्रपट)
# मुंबई-पुणे-मुंबई
# बदाम राणी गुलाम चोर
# प्रेमाची गोष्ट
# पोपट
# सांगतो ऐका
# मुंबई दिल्ली मुंबई (हिंदी चित्रपट)

## दूरचित्रवाणी मालिका दिग्दर्शन
# असंभव
# अग्निहोत्र
# गुंतता हृदय हे
# एका लग्नाची दुसरी गोष्ट

## बाह्य दुवे 
* 

वर्ग:मराठी भाषेमधील चित्रपट दिग्दर्शक
ॲन फ्रँक फाउंडेशन

**अ‍ॅन फ्रँक फाउंडेशन** ( - **अ‍ॅन फ्रँक स्टिख्तिंग**) या संस्थेची स्थापना दिनांक ३ मे, इ.स. १९५९ रोजी करण्यात आली. अ‍ॅन फ्रँक हाउस संग्रहालयाचे जतन करण्यासाठी या संस्थेची निर्मिती केली गेली होती. ही संस्था ज्यूविरोधी भेदभावांविरुद्धही काम करते.

वर्ग:ॲन फ्रँक
वर्ग:इ.स. १९५९ मधील निर्मिती
लात्व्हियन लात्स

**लाट्स** हे लात्व्हियाचे अधिकृत चलन होते. १ जानेवारी २०१४ पासून लात्व्हियाने युरोक्षेत्रात सामील होऊन युरो ह्या चलनाचा वापर सुरू केला.

वर्ग:भूतपूर्व चलने
न्यू आयर्लंड द्वीप

200px|इवलेसे|उजवे|काव्हियेंग येथे समुद्रात खेळत असलेली मुले
**न्यू आयर्लंड द्वीप** (तोक पिसिन भाषा:*निउ ऐलान*) हे पापुआ न्यू गिनीमधील एक मोठे बेट आहे. याचा आकार ७,४०४ किमी² इतका असून न्यू आयर्लंड प्रांतातील हे बेट न्यू ब्रिटन द्वीपाच्या ईशान्येस आहे.

वर्ग:पापुआ न्यू गिनी
मृणाल गोरे

**मृणाल गोरे** (२४ जून, इ.स. १९२८; खेड, ब्रिटिश भारत - १७ जुलै, इ. स. २०१२; वसई, महाराष्ट्र, भारत) या भारतातील समाजवादी कार्यकर्त्या-राजकारणी होत्या. सामान्यजनांच्या आणि महिलांच्या समस्यांबद्दलच्या विविध चळवळींचे यांनी नेतृत्व केले. या महाराष्ट्र विधानसभेत आमदार होत्या. तसेच सहाव्या लोकसभेत या खासदार होत्या.

मृणाल गोरे यांनी राष्ट्र सेवा दल संघटनेच्या माध्यमातून तरुणपणीच सामाजिक कार्याला सुरुवात केली. इ.स. १९७२ मध्ये मुंबईतील मालाड विधानसभा मतदारसंघातून त्या पहिल्यांदा महाराष्ट्र विधानसभेवर निवडून गेल्या. मुंबईच्या गोरेगाव उपनगरात त्या पाणीवाल्याबाई म्हणून प्रसिद्ध होत्या. 

पतीच्या मृत्यूनंतर त्यांनी ५ डिसेंबर १९५८ रोजी **केशव गोरे स्मारक ट्रस्ट** स्थापन केला.  गोरेगावातील आरे रोडला या ट्रस्टची भव्य इमारत आहे. यांच्या नेत्रुत्वाखाली मुंबईत लाटणे मोर्चा निघाला होता. लाटणे मोर्चा-जीवनावश्यक वस्तूंची टंचाई आणि महागाई यांचा सर्वाधिक सामना करणाऱ्या स्त्रीयांनी 1972 मध्ये महाराष्ट्रात आपली संघटीत ताकद दाखवून दिली. समाजवादी नेत्या मृणाल गोरे यांच्या नेतृत्वाखाली मुंबईत महिलांनी लाटणे मोर्चा काढला.
ऐन दिवाळीत तेल, तूप, साखर, रवा, मैदा या वस्तू मिळत नव्हत्या रॉकेल महाग झाले होते. त्यामुळे मृणाल गोरे यांच्या नेतृत्वाखाली महिलांनी एकत्र येऊन हातात लाटणे घेतले आणि मोर्चे काढले. या आंदोलनाला यश मिळाले आणि महिलांच्या सामूहिक शक्तीचा अविष्कार जनतेला समजला.

## निधन 
१७ जुलै, इ.स. २०१२ रोजी वसई येथे हृदयविकाराने त्यांचे निधन झाले.mrunali

## संदर्भ 
वर्ग:महाराष्ट्रामधील राजकारणी
वर्ग:मराठी समाजसेविका
वर्ग:इ.स. १९२८ मधील जन्म
वर्ग:इ.स. २०१२ मधील मृत्यू
वर्ग:स्त्री चरित्रलेख
जेरार्डस मर्केटर

**जेरार्डस मर्केटर** (मराठी नामभेद: **गेरहार्ड मर्केटर**; रोमन लिपी: *Gerardus Mercator*) (५ मार्च, इ.स. १५१२ - २ डिसेंबर, इ.स. १५९४)  हा एक फ्लेमिश नकाशाकार होता. जगाचा पहिला नकाशा बनवण्याचे श्रेय त्याच्याकडे जाते.

## कामगिरी
     सोळाव्या शतकातील जेरार्डस मर्केटर हा जगाचा नकाशा बनवणारा नकाशा आरेखक म्हणून प्रसिद्ध आहे. त्याच्या मुळे युरोपियन शोध मोहिमांना गती मिळाली.
     गेरहार्ड मर्केटर याने इ.स. १५४१ साली पृथ्वीचा पहिला गोल तयार केला. इ.स. १५५४ साली गेरहार्ड मर्केटरने युरोपचा मोठा नकाशा तयार केला. इ.स. १५६९ साली त्याने संपूर्ण जगाचा नकाशा बनवला.  मर्केटरने नकाशा बनवताना त्यात समांतर रेषांचा वापर केला होता त्यामुळे दोन्ही दक्षिण ध्रुव आणि उत्तर ध्रुवाकडे रेखांशातील अंतर वाढत गेल्याने होणारा फरक भरून काढण्यासाठी मर्केटरने त्या प्रदेशातील अक्षवृत्तांमधील अंतरही वाढवले. त्यामुळे नकाशातील प्रदेशांचे क्षेत्र जरी बदलले असले तरी दिशा आणि आकार यात काहीही फरक पडला नाही आणि मर्केटरच्या नकाशात अधिक अचूकता आली.

## बाह्य दुवे
*मर्केटर ॲटलास 
*इ.स. १५३८ सालचा अमेरिकन जिओग्राफीकल सोसायटीच्या लायब्ररीमध्ये असलेला मर्केटर वर्ल्ड मॅप

वर्ग:इ.स. १५१२ मधील जन्म
वर्ग:फ्लेमिश व्यक्ती
वर्ग:जर्मन व्यक्ती
वर्ग:इ.स. १५९४ मधील मृत्यू
क्रिस्टोफर नोलन

**ख्रिस्तोफर एडवर्ड नोलन**  (३० जुलै १९७०) हा एक ब्रिटिश-अमेरिकन दिग्दर्शक, निर्माता आणि पटकथा लेखक आहे. क्लिष्ट कथाकथनासह हॉलीवूडच्या यशस्वी चित्रपटांसाठी ओळखला जाणारा नोलन हा २१व्या शतकातील आघाडीचा चित्रपट निर्माता मानला जातो. त्याच्या चित्रपटांनी $६ अब्जांपेक्षा पेक्षा जास्त कमाई केली आहे&nbsp;. अनेक पुरस्कारांचा प्राप्तकर्ता असलेल्या नोलनला पाच अकादमी पुरस्कार, पाच बाफ्टा पुरस्कार आणि सहा गोल्डन ग्लोब पुरस्कारांसाठी नामांकन मिळाले आहे. २०१५ मध्ये, त्याला *टाइम* द्वारे जगातील १०० सर्वात प्रभावशाली व्यक्तींपैकी एक म्हणून सूचीबद्ध केले गेले आणि २०१९ मध्ये, त्याच्या चित्रपटातील योगदानाबद्दल त्याला कमांडर ऑफ द ऑर्डर ऑफ द ब्रिटिश एम्पायर म्हणून नियुक्त करण्यात आले.

नोलनला लहानपणापासूनच चित्रपट निर्मितीची आवड निर्माण झाली. युनिव्हर्सिटी कॉलेज लंडन येथे इंग्रजी साहित्याचा अभ्यास केल्यानंतर, त्याने *फॉलोइंग* (१९९८) मधून फीचर फिल्ममध्ये पदार्पण करण्यापूर्वी अनेक लघुपट बनवले. नोलनने *मेमेंटो* (२०००) या त्याच्या दुसऱ्या चित्रपटाद्वारे आंतरराष्ट्रीय ओळख मिळवली, ज्यासाठी त्याला सर्वोत्कृष्ट मूळ पटकथेसाठी अकादमी पुरस्कारासाठी नामांकन मिळाले. *निद्रानाश* (२००२) सह त्याने स्टुडिओ चित्रपट निर्मितीमध्ये संक्रमण केले आणि *द डार्क नाइट* ट्रायलॉजी (२००५-२०१२), *द प्रेस्टीज* (२००६) आणि *इनसेप्शन* (२०१०) सह आणखी समीक्षात्मक आणि व्यावसायिक यश मिळवले; यापैकी इनसेप्शनसाठी नोलनला दोन ऑस्कर नामांकने मिळाली- सर्वोत्कृष्ट चित्रपट आणि सर्वोत्कृष्ट मूळ पटकथा. यानंतर *इंटरस्टेलर* (२०१४), *डंकर्क* (२०१७), *टेनेट* (२०२०) आणि *ओपनहेमर* (२०२३) यांचा क्रमांक लागतो. डंकर्कसाठी त्याने दोन अकादमी पुरस्कार नामांकने मिळवली, ज्यात त्याच्या पहिल्या सर्वोत्कृष्ट दिग्दर्शक श्रेणीचा समावेश आहे.

नोलनचे कार्य नियमितपणे त्यांच्या संबंधित दशकातील सर्वोत्कृष्ट चित्रपटांच्या सूचीमध्ये वैशिष्ट्यीकृत आहे. आधिभौतिक दृष्टीकोनाने भरलेले त्याचे चित्रपट ज्ञानशास्त्र, अस्तित्ववाद, नीतिशास्त्र, काळाचे बांधकाम आणि स्मृती आणि वैयक्तिक ओळखीचे निंदनीय स्वरूप यांचा विषय बनवतात. त्यामध्ये गणितीय-प्रेरित प्रतिमा आणि संकल्पना, अपारंपरिक कथा रचना, व्यावहारिक विशेष प्रभाव, प्रायोगिक साउंडस्केप, मोठ्या स्वरूपातील चित्रपट छायाचित्रण आणि भौतिक दृष्टीकोन यांचा समावेश आहे. त्याने त्याचे अनेक चित्रपट त्याचा भाऊ जोनाथन सोबत सह-लेखन केले आहेत.  पत्नी एम्मा थॉमस सोबत चित्रपट निर्मिती कंपनी Syncopy Inc. चालवतो.

## सिने इतिहास 
## बाह्य दुवे 
* 
* 

वर्ग:अमेरिकन चित्रपट दिग्दर्शक
वर्ग:ब्रिटिश व्यक्ती
वर्ग:इ.स. १९७० मधील जन्म
योजेफ ग्यॉबेल्स

*डॉ.* **पाउल योजेफ ग्यॉबेल्स**  (; २९ ऑक्टोबर, इ.स. १८९७:म्योन्शनग्लाडबाख, प्रशिया - १ मे, इ.स. १९४५:बर्लिन, जर्मनी) हा एक जर्मन राजकारणी होता. इ.स. १९३३ ते १९४५ दरम्यान तो नाझी जर्मनीमधील एक महत्त्वाचा मंत्री होता. ॲडॉल्फ हिटलरच्या सर्वात विश्वासू व आंतरिक गोटामधील एक असलेल्या ग्योबेल्सने नाझी पक्षाची धोरणे व विचार सामान्य जर्मन नागरिकांपर्यंत पोचवण्याची भूमिका पार पाडली. त्याच्या कट्टर ज्यूविरोध व प्रभावी भाषणशैलीसाठी तो ओळखला जात असे.

इ.स. १९२१ साली हायडेलबर्ग विद्यापीठातून पीएचडी पदवी मिळवल्यानंतर ग्योबेल्सने अनेक व्यवसाय आजमावले व इ.स. १९२८ सालापर्यंत तो राजकारणात शिरून बर्लिनमधील एक प्रभावशाली पुढारी बनला. इ.स. १९३३ साली नाझी पक्ष सत्तेवर आल्यानंतर ग्योबेल्सने जर्मनीमधील प्रसारमाध्यमांवर संपूर्ण नियंत्रण मिळवले व हिटलरच्या राजकीय व सामाजिक धोरणांची अंमलबजावणी करण्यास सुरुवात केली. १९३५ साली न्युर्नबर्ग कायदे मंजूर झाल्यानंतर ज्यू लोक चालवत असलेले व्यवसाय व उद्योग बंद पाडण्याची व ज्यूंचे पूर्ण खच्चीकरण करण्याची योजना त्याने आखली. ग्योबेल्सने अनेक ज्यूविरोधी चित्रपट बनवले. त्याच्या योजनेनुसार इ.स. १९३८ साली जर्मनीमध्ये अनेक सिनेगॉग जाळण्यात आले व शेकडो ज्यूंची कत्तल करण्यात आली.

दुसरे महायुद्ध सुरू झाल्यानंतर ग्योबेल्सने नाझी राजवटीमधील आपले राजकीय सामर्थ्य बळकट केले. ज्यू व जर्मनेतर लोकांसाठी नाझी छळछावण्या उभारण्यात व त्यानंतरच्या होलोकॉस्टमध्ये ग्योबेल्सचे मोठा वाटा होता. दुसऱ्या महायुद्धाच्या उत्तरार्धात अक्ष राष्ट्रांचा पराजय निश्चित झाल्यानंतरही त्याने नाझी मतप्रचार चालूच ठेवला. ३० एप्रिल, इ.स. १९४५ रोजी हिटलरच्या आत्महत्येनंतर ग्योबेल्स जर्मनीचा चान्सेलर बनला. परंतु केवळ १ दिवस ह्या पदावर राहिल्यानंतर ग्योबेल्सने १ मे, इ.स. १९४५ रोजी पत्नी व सहा मुलांसह आत्महत्या केली.

## संदर्भ व नोंदी 
## बाह्य दुवे
*ग्योबेल्सने लिहिलेली पुस्तके व भाषणे

वर्ग:जर्मनीचे चान्सेलर
वर्ग:इ.स. १८९७ मधील जन्म
वर्ग:इ.स. १९४५ मधील मृत्यू
वर्ग:नाझी जर्मनी
भारतीय क्रिकेट संघाचा श्रीलंका दौरा, २०१२

भारतीय क्रिकेट संघ २२ जुलै ते ७ ऑगस्ट दरम्यान श्रीलंका क्रिकेट संघाविरूद्ध ५ एकदिवसीय व १ टी२० सामन्याची मालिका श्रीलंकेत खेळणार आहे.

## संघ
## एकदिवसीय मालिका
सर्व वेळा *यूटीसी+५:३०*

### पहिला एकदिवसीय सामना
### दुसरा  एकदिवसीय सामना
### तिसरा एकदिवसीय सामना
### चौथा एकदिवसीय सामना
### पाचवा एकदिवसीय सामना
## आंतरराष्ट्रीय टी२०
सर्व वेळा (यूटीसी+५:३०)
{{माहितीचौकट मर्यादित षटकांचे सामने
| तारीख = ७ ऑगस्ट
| time = १९:००
| daynight = yes
| संघ१ = 
| धावसंख्या१ = १५५/३ (२० षटके)
| धावसंख्या२ = ११६(१८ षटके)
| संघ२ = 
| धावा१ = विराट कोहली ६८(४८)
| बळी१ = शमिंदा एरंगा २/३० {४ षटके)
| धावा२ = ॲंजेलो मॅथ्यूस ३१(२९)
| बळी२ = अशोक दिंडा ४/१९ (३ षटके)
| निकाल =  ३९ धावांनी विजयी
| report = धावफलक
| स्थळ = मुथिया मुरलीधरन आंतरराष्ट्रीय क्रिकेट मैदान, कॅंडी
| पंच = कुमार धर्मसेना (श्री) आणि टायरॉन विजेवर्धने
| सामनावीर = विराट कोहली (भारत)
| toss = श्रीलंका - गोलंदाजी
| पाऊस = 
| notes = 
}}

## संदर्भ व नोंदी
## बाह्य दुवे
*मालिका मुख्यपान - इएसपीएन क्रिकइन्फो

२०१२
श्रीलंका
वर्ग:आंतरराष्ट्रीय क्रिकेट संघाचे श्रीलंका दौरे
गिमली (मॅनिटोबा)

**गिमली** हे कॅनडाच्या मॅनिटोबा प्रांतातील छोटी शहर आहे.

जुलै २२, इ.स. १९८३ रोजी एर कॅनडाचे हजारो फूट उंचीवर हवेत असताना इंधन संपलेले बोईंग ७६७ प्रकारचे विमान वैमानिकाने अतिकुशलतेने येथील मैदानावर उतरवले होते.

वर्ग:मॅनिटोबा
वर्ग:कॅनडामधील शहरे
वर्ग:इ.स. १८७५ मधील निर्मिती
फुल मेटल जॅकेट

**फुल मेटल जॅकेट** हा स्टॅन्ली कुब्रिक निर्मित आणि दिग्दर्शित इंग्लिश चित्रपट आहे. १९८७मध्ये प्रदर्शित झालेला हा चित्रपट अमेरिकेच्या मरीन कोरमधील सैनिकाच्या व्हियेतनाम युद्धाच्या कालखंडातील जीवनाचे चित्रण आहे.
माझा साक्षात्कारी हृदयरोग

**माझा साक्षात्कारी हृदयरोग** हे अभय बंग यांनी २००० मध्ये लिहिलेले एक मराठी पुस्तक आहे. त्यांना ४४व्या वर्षी हृदयरोग झाल्या नंतर आलेले अनुभव लिहिले आहेत. सुरुवातीस साप्ताहिक सकाळच्या १९९६ सालच्या दिवाळी अंकात प्रकाशीत झाली होती.

## संदर्भ आणि नोंदी 
वर्ग:मराठी साहित्य
बॉस्निया आणि हर्झगोव्हिना परिवर्तनीय मार्क

**बॉस्निया आणि हर्झगोव्हिना परिवर्तनीय मार्क** हे बॉस्निया आणि हर्झगोव्हिनाचे अधिकृत चलन आहे.
गब्बी ॲलन

वर्ग:इंग्लंडचे क्रिकेट खेळाडू
वर्ग:पुरुष चरित्रलेख
जान खीस

, इ.स. १९८९]]

**जान खीस** (; १८ ऑक्टोबर इ.स. १९०५ - २६ जानेवारी इ.स. १९९३) हे दुसऱ्या महायुद्धादरम्यान डच प्रतिरोध गटाचे सदस्य होते. त्यांनी, त्याच्या पत्नी मीप खीस व इतर ओपेक्टा कर्मचाऱ्यांसोबत ज्यूधर्मीय ॲन फ्रँक व फ्रँक कुटुंबाला ॲम्स्टरडॅममध्ये लपण्यास मदत केली होती.

वर्ग:ॲन फ्रँक
वर्ग:डच व्यक्ती
वर्ग:पुरुष चरित्रलेख
आल्फ गोवर

## बाह्य दुवे 
* क्रिक आर्काईव्ह

गोवर, आल्फ
वर्ग:पुरुष चरित्रलेख
लिओनार्दो फिबोनाची

**लेओनार्दो फिबोनाची** तथा **पिसाचा लियोनार्दो** (मराठी लेखनभेद: **लिओनार्डो फिबोनास्सी**; इटालियन: *Fibonacci*) (इ.स. ११७०; पिसा - इ.स. १२४० ) हा बाराव्या शतकात होऊन गेलेला एक इटालियन गणितज्ञ होता.

## योगदान 
फिबोनाचीने भारतीय अंकपद्धती अरब विद्वानांकडून शिकून घेऊन त्याचा युरोपामध्ये प्रसार केला. गणितात अंकांची नवी क्रमवारी शोधून त्याने प्रत्येक क्रमांक हा मागील दोन आकड्यांच्या बेरजेइतका असतो असे दाखवून दिले. फिबोनाचीने "लिबेर अबाची" (अर्थ: "मोजणीचे पुस्तक") आणि "लिबेर क्वाद्रातोरुम" (अर्थ: "वर्गांचे पुस्तक") या गणिती ग्रंथांची निर्मिती केली.

याने फिबोनाची श्रेणीचा शोध लावला.

याला *लियोनार्दो पिसानो*, *लियोनार्दो बोनाची* किंवा *लियोनार्दो फिबोनाची* या नावाने ही ओळखत.

## संदर्भ आणि नोंदी 
## बाह्यदुवे
वर्ग:इटालियन गणितज्ञ
वर्ग:इ.स. ११७० मधील जन्म
वर्ग:इ.स. १२४० मधील मृत्यू
वर्ग:पुरुष चरित्रलेख
व्हिव्हियन ली

right|thumb|गॉन विथ द विंडमधील स्कारलेट ओ'हारा
**व्हिव्हियन ली** (; ५ नोव्हेंबर १९१३ - ८ जुलै १९६७) ही एक भारतात जन्मलेली ब्रिटिश चित्रपट अभिनेत्री होती. तिचे वडील कलकत्त्याला पिगॉट चॅपमन या कंपनीत मोठ्या हुद्द्यावर होते. ते आधुनिक विचारसरणीचे आणि कलासक्त वृत्तीचे होते. आई मेरी फ्रान्सिस ही परंपरावादी विचारसरणीची होती.  व्हिव्हियन घरात एकटीच, साहजिकच तिचे फार लाड झाले. त्यामुळे ती हट्टी, एकलकोंडी आणि आक्रस्ताळी झाली. भारतात उटकमंड, देहरादून येथे शिक्षण घेतल्यावर ती उच्च शिक्षणासाठी लंडनला आली. आणि त्याच काळात तिला नाटके पाहण्याची गोडी लागली. रंगभूमीवर आपणही अभिनय करावा असे वाटून तिने आईच्या विरोधाला दुर्लक्षून १०३१मध्ये ’रॉयल ॲकॅडमी ऑफ ड्रॅमॅटिक आर्ट्‌स’मध्ये प्रवेश घेतला.; मात्र वर्षभरातच तिने अभिनयाचे शिक्षण सोडून दिले आणि प्रतिष्ठित संपन्न घराण्यातल्या, बुद्धिमान व समंजस वृत्तीच्या बॅरिस्टर हर्बर्ट ली हॉलमनशी लग्न केले. तेव्हा व्हिव्हियन १९ वर्षाची होती आणि हॉलमन तिशीतला.

एक मूल झाल्यावर व्हिव्हियन हिने परत नाटकांतून कामे करायला सुरुवात केली. आणि तिची पतीशी भांडणे होऊ लागली. पुढे तिची शेक्सपियरच्या नाटकांतून कामे करणाऱ्या ऑलिव्हिएशी मैत्री झाली आणि तिने ३१ ऑगस्ट १९४० रोजी ऑलिव्हिएशी विवाह केला.

व्हिव्हियन लीला १९३९ साली प्रदर्शित झालेल्या गॉन विथ द विंड ह्या व १९५१ साली प्रदर्शित झालेल्या *अ स्ट्रीटकार नेम्ड डिझायर* ह्या चित्रपटांमधील प्रदर्शनासाठी सर्वोत्कृष्ट अभिनेत्री हा ऑस्कर पुरस्कार मिळाला.

गॉन विथ द विंड चित्रपटातील तिने साकारलेली स्कारलेट ओ'हाराची भूमिका तिची सर्वात मोठी ओळख ठरली. ती आपल्या काळातील सर्वात सुंदर अभिनेत्रींपैकी एक मानली जाते. गॉन विथ द विंडला एकून दहा ऑस्कर मिळाले होते, त्यांतला एक व्हिव्हियनला मिळाला.

ऑलिव्हिएशी घटस्फोट घेतल्यावर व्हिव्हियन सात वर्षे जगली. या काळात तिला वेडाचे झटके येऊ लागले आणि क्षय शरीरभर पसरू लागला. ती जेव्हा नाटकांत काम करीत नसे तेव्हा घरातच अंधारात उदासवाणी बसू लागली. ए डेलिकेट बॅलन्स या नाटकातले काम संपवून मध्यरात्री ती घरी आली आणि झोपेतच केव्हातरी मरण पावली. तो दिवस ७ जुलै १९६३ होता.

## व्हिव्हियन लीची भूमिका असलेली नाटके
* ॲन्टनी अँड क्लिओपात्रा
* ए डेलिकेट बॅलन्स
* किंग लियर
* तोवारिच (संगीतिका)
* द स्किन ऑफ टीथ
* मॅकबेथ
* हॅम्लेट

## व्हिव्हियन लीची भूमिका असलेले चित्रपट
* ॲना कॅरेनिना
* ए यॅन्क ॲट ऑक्सफर्ड (१९३८)
* अ स्ट्रीटकार नेम्ड डिझायर
* गॉन विथ द विंड
* फायर ओव्हर इंग्लंड (१९३७)
* दॅट हॅमिल्टन वूमन
* दि एलिफंट वॉक
* द रोमन स्प्रिंग फॉर मिसेस स्टोन
* वॉटरलू ब्रिज
* शिप ऑफ फूल्स
* सीझर अँड क्लिओपात्रा

## पुरस्कार
* तोवारिच या संगीतिकेतल्या भूमिकेसाठी अत्यंत प्रतिष्ठेचे ’टोनी ॲवॉर्ड’ (१९६३)
* सर्वोत्कृष्ट अभिनेत्रीचा ऑस्कर पुरस्कार : गॉन विथ द विंड या चित्रपटातील स्लार्लेटच्या भूमिकेसाठी. 
* अ स्ट्रीटकार नेम्ड डिझायर या चित्रपटातील ब्लांचीच्या भूमिकेसाठी आणखी एक ऑस्कर पुरस्कार

## बाह्य दुवे
* http://vivien-leigh.com/ 
* 

वर्ग:इ.स. १९१३ मधील जन्म
वर्ग:इ.स. १९६७ मधील मृत्यू
वर्ग:ऑस्कर पुरस्कार विजेत्या अभिनेत्री
वर्ग:ब्रिटिश चित्रपट अभिनेत्री
वर्ग:स्त्री चरित्रलेख
कॅप्टन लक्ष्मी

thumb|right|250px|लक्ष्मी सहगल
**लक्ष्मी एस. स्वामीनाथन** ऊर्फ **लक्ष्मी सहगल** (२४ ऑक्टोबर, इ.स. १९१४- २३ जुलै, इ.स. २०१२) या पेशाने डॉक्टर होत्या. १९४३ साली त्यांनी सुभाषचंद्र बोस यांच्या आझाद हिंद सेनेत राणी लक्ष्मीबाई रेजिमेंटच्या कर्नल म्हणून जबाबदारी सांभाळली. लक्ष्मी सहगल या कॅप्टन लक्ष्मी या नावाने ओळखल्या जातात..

मद्रास उच्च न्यायालयामध्ये फौजदारी कायदा करणारे  वकील एस. स्वामिनाथन हे त्यांचे वडील होत. लक्ष्मी यांनी १९३८ साली मद्रास मेडिकल कॉलेजमधून एमबीबीएसची पदवी घेतली. एक वर्षानंतर त्यांना स्त्रीरोगतज्ज्ञ आणि प्रसूतिशास्त्रात पदविका मिळाली. चेन्नई येथे असलेल्या कस्तुरबा गांधी हॉस्पिटलमध्ये त्यांनी डॉक्टर म्हणून काम केले. 
	
कॅप्टन लक्ष्मी या आझाद हिंद सेनेच्याच्या झाशी राणी पथकाच्या प्रमुख कॅप्टन होत्या. १९४३ ऑक्टोबर मध्ये यांना सुभाषचंद्र बोस यांच्या आझाद हिंद सेनेच्या महिला पथकाचे प्रमुख पद देण्यात आले.
या पथकात त्या वेळी १८५ स्त्री सैनिक होत्या. हा आकडा नंतर २ हजारवर पोचला. पिस्तूल, बंदूक, मशीनगन्स यासारखी शस्त्रे वापरण्याचे शिक्षण या स्त्रियांना दिले जाई. प्रारंभी या स्त्रियांना शुश्रूषा पथकात काम करण्याची संधी दिली जात असे. पण नंतर लक्ष्मी यांच्या विनंतीवरून सुभाष बाबू यांनी महिलांच्या दोन पथकांना आघाडीवर जाण्यास संधी दिली आणि हिंदुस्थान आणि ब्रह्मदेश यांच्या आघाडीवर झालेल्या युद्धात या स्त्रियांनी विजय मिळविला. नंतर आझाद हिंद सेना माघार घेत असता यांच्या फौजेने निकराचा लढा दिला आणि सुभाषबाबू यांना निसटून जाण्याची संधी दिली व मगच त्या ब्रिटिशांना स्वाधीन झाल्या. युद्धाच्या अखेरीला त्या जखमी सैनिकांची सेवा करीत होत्या त्यामुळे त्यांच्यावर खटला न भरता त्यांना सोडून देण्यात आले.

त्यानंतर बांगला देशात वैद्यकीय सुविधा आणि बचाव कार्यातही लक्ष्मी सहगल यांचा सहभाग होता. १९४७ च्या मार्चमध्ये लाहोरच्या प्रेम कुमार यांच्याशी त्यांनी लग्न केले. विवाह झाल्यानंतर ते कानपूर येथे स्थायिक झाले.तिथे त्यांनी आपली वैद्यकीय प्रॅॅक्टिस चालू ठेवली आणि भारताच्या फाळणीनंतर मोठ्या संख्येने आलेल्या शरणार्थींना मदत केली. 

सुभाषिनी अली आणि अनिसा पुरी या कॅप्टन लक्ष्मी यांच्या दोन मुली.

सेहगल यांनी सन १९७१ मध्ये कम्युनिस्ट पक्षात प्रवेश केला. त्या भारतीय राज्यसभेच्या सदस्याही होत्या.

आझाद हिंद सेनेत काम करण्याबरोबरच वैद्यकीय आणि सामाजिक क्षेत्रात कॅप्टन सेहेगल यांनी भरीव कामगिरी केली.

हृदय विकाराचा तीव्र झटका आल्याने कॅप्टन लक्ष्मी यांना दि. १९ जुलै २०१२ रोजी कानपूर येथील मेडिकल सेंटर रुग्णालयात दाखल करण्यात आले. प्रकृती अधिक खालावल्याने त्यांना कृत्रिम श्वासोच्छवासावर ठेवण्यात आले. सोमवार दिनांक २३ जुलै २०१२ला सकाळी त्यांची प्राणज्योत मालवली.

## पुरस्कार
भारत सरकारने शासनाने सन १९९८ मधे पद्मविभूषण पुरस्काराने त्यांना सन्मानित केले होते.

वर्ग:भारतीय क्रांतिकारक
वर्ग:इ.स. १९१४ मधील जन्म
वर्ग:इ.स. २०१२ मधील मृत्यू
वर्ग:पद्मविभूषण पुरस्कारविजेते
वर्ग:स्त्री चरित्रलेख
वर्ग:भारतीय नास्तिक
वर्ग:भारतीय स्वातंत्र्यसैनिक
वर्ग:भारतीय स्वातंत्र्यलढा
वर्ग:सुभाषचंद्र बोस 
वर्ग:आझाद हिंद फौज
अरेसीबो वेधशाळा

**अरेसीबो वेधशाळा** ही अटलांटिक महासागरातील पोर्तो रिको देशामध्ये अरेकिबो शहराच्या दक्षिणेला बारा किलोमीटर अंतरावर असलेली एक वेधशाळा आहे. अरेसीबो वेधशाळेचे प्रमुख साधन रेडियो दुर्बीण हे आहे. अमेरिकेचे संरक्षण खाते आणि कॉर्नेल विद्यापीठाच्या संयुक्त प्रकल्पान्वये ही वेधशाळा १ नोव्हेंबर, इ.स. १९६३ रोजी बांधून पूर्ण झाली. हिच्या उभारणीसाठी ८३ लक्ष डॉलर्स खर्च आला होता.

## अरेसीबो डिश ॲंटेना
अरेसीबो वेधशाळेच्या परिसरातील अनेक टेकड्यांच्या मधल्या खोलगट भागाचा अंतर्गोल आरशासारखा उपयोग करण्यात आला आहे. प्रत्यक्षात तो आरसा नसून विद्युतचुंबकीय संदेशांचे ग्रहण आणि प्रक्षेपण करणारी प्रचंड डिश ॲंटेना आहे. ही डिश निरनिराळ्या दिशांना फिरविता येत नाही किंवा तिचा कोनही बदलता येत नाही. अरेसीबो डिश ॲंटेनाचा व्यास ३०४ मीटर असून त्याने ८ हेक्टर (२२० एकर) क्षेत्र व्यापलेले आहे. डिशच्या सभोवती परिघाजवळ ११७ मीटर, ७९ मीटर आणि ७९ मीटर उंचीच्या तीन खांबांवरून ६५ मीटर लांबीच्या बाजू असलेला एक त्रिकोणी प्लॅटफॉर्म डिशच्या मधोमध आडवा तरंगत ठेवण्यात आला आहे. विद्युतचुंबकीय संदेश डिशवर परावर्तित होऊन प्लॅटफॉर्मवरील एका विशिष्ट बिंदूत एकत्र होतात. त्या ठिकाणी असलेल्या एका इलेक्ट्रॉनिक उपकरणाच्या साहाय्याने ते ग्रहण केले जातात.

अरेसीबो डिश ॲंटेना भूपृष्ठाशी जखडलेली असल्यामुळे केवळ वरून खाली सरळ येणारे संदेश ती ग्रहण करू शकते किंवा केवळ तिला त्याच दिशेत संदेश प्रक्षेपित करता येतात. सुरुवातीच्या काळात ४३ कोटी हर्ट्‌झ (४३० मेगाहर्ट्‌झ) कंपनसंख्या असलेल्या रडार ट्रान्समिटरचा उपयोग संदेश प्रक्षेपणासाठी करण्यात आला होता.

## परग्रहावरील सजीवसृष्टीसाठी पाठविलेला संदेश
## पारिभाषिक शब्दसूची 
## पर्यटन स्थळे 
* अताकामा रेडियो दुर्बीण

## बाह्य दुवे 
* वेधशाळेचे संकेतस्थळ

वर्ग:वेधशाळा
वर्ग:पोर्तो रिको
वर्ग:रेडिओ दुर्बीण
ली म्युंग-बाक

**ली म्युंग-बाक** (कोरियन: 이명박;  १९ डिसेंबर १९४१) दक्षिण कोरियाचा १०वा राष्ट्राध्यक्ष होता. म्युंग-बाकच्या २००८ ते २०१३ दरम्यानच्या कारकिर्दीत दक्षिण कोरियाने जागतिक स्तरावर आपली छाप व प्रभाव बळकट केला. उत्तर कोरियाच्या बाबतीत म्युंग-बाकने विरोधी दोरण बाळगुन त्या देशासोबत सामंजस्याच्या वाटाघाटी करण्यास नकार दिला.

 

वर्ग:दक्षिण कोरियाचे राष्ट्राध्यक्ष
वर्ग:इ.स. १९४१ मधील जन्म
वर्ग:पुरुष चरित्रलेख
९९९४९ मीपखीस

**९९९४९ मीपखीस** हा एक लघुग्रहांच्या पट्ट्यातील लघुग्रह आहे. त्याचा शोध टॉम ग्रेहेल्स यांनी मार्च १६, इ.स. २००७ रोजी पालोमार वेधशाळेत लावला. मीप खीस हिचे नाव या लघुग्रहाला देण्यात आले आहे. तिने दुसऱ्या महायुद्धादरम्यान ॲन फ्रँक व तिच्या कुटुंबाला लपवून ठेवण्यात मदत केली होती.

## संदर्भ 
## बाह्य दुवे 
*जेट प्रपल्शन लॅब (जे.पी.एल.) यांचे सूर्यमालेतील लहान वस्तूंचे विदागार

वर्ग:सूर्यमालेतील लघुग्रह
वर्ग:ॲन फ्रँक
उंच माझा झोका

**उंच माझा झोका** ही झी मराठी दूरचित्रवाणी वाहिनीवर प्रसारित झालेली एक मालिका आहे. स्त्री हक्क आणि समान अधिकार चळवळीच्या खंद्या पुरस्कर्त्या रमाबाई रानडे ह्यांची आयुष्यकथा ह्या मालिकेद्वारे दाखवली गेली आहे.

## कलाकार
* विक्रम गायकवाड
* तेजश्री वालावलकर
* स्पृहा जोशी
* शरद पोंक्षे
* शैलेश दातार
* अमोल कोल्हे
* कविता लाड
* मिताली मयेकर
* शिल्पा तुळसकर
* नीना कुळकर्णी
* नयना आपटे
* सुरुची अडारकर
* उज्ज्वला जोग
* शर्मिष्ठा राऊत
* संयोगिता भावे
*निलपरी गायकवाड
*माधवी सोमण
*सौरभ गोखले
*स्वानंद कुलकर्णी
*ऋग्वेदी प्रधान
*अमोल बावडेकर

## बाह्य दुवे
* 

वर्ग:मराठी दूरचित्रवाहिनी मालिका
वर्ग:झी मराठी दूरचित्रवाहिनी मालिका
जिग्मे सिंग्ये वांग्चुक

**जिग्मे सिंग्ये वांग्चुक** हे भूतानचे भूतपूर्व राजे आहेत.

वर्ग:भूतानचे राजे
वर्ग:इ.स. १९५५ मधील जन्म
इसुरू उदाना

## बाह्य दुवे
*इसुरू उदाना

वर्ग:श्रीलंकेचे क्रिकेट खेळाडू
वर्ग:पुरुष चरित्रलेख
मीप खीस

**मीप खीस** (१५ फेब्रुवारी, इ.स. १९०९ &ndash; ११ जानेवारी इ.स. २०१०), (लग्नापूर्वी **हर्मिने सांतोशित्झ**) ही एक डच नागरिक होती. तिने, तिचा नवरा, जान खीस व इतरांसोबत मिळून ॲन फ्रँक व तिच्या कुटुंबाला नाझी जर्मनीपासून लपवून ठेवले होते. ती जन्माने ऑस्ट्रियन होती, मात्र इ.स. १९२०मध्ये, वयाच्या आकराव्या वर्षी, तिला एका डच कुटुंबाने दत्तक घेतले होते. ती फक्त सहा महिने तिच्या दत्तक कुटुंबासोबत राहणार होती, मात्र तिच्या अस्वास्थ्यामुळे हा काळ एक वर्षापर्यंत वाढवला गेला. यादरम्यान ती मनाने तिच्या दत्तक कुटुंबाच्या खूप जवळ आली व तिने त्यांच्यासोबतच राहण्याचा निर्णय घेतला. पुढे आयुष्यभर ती नेदरलँड्स मध्येच होती.

इ.स. १९३३ मध्ये तिने ऑटो फ्रँक यांच्या ओपेक्टा या कंपनीत काम चालू केले. ज्यूधर्मीय ऑटो नुकतेच जर्मनीतील नाझी अत्याचारांपासून वाचण्यासाठी त्यांच्या कुटुंबासोबत जर्मनीतून नेदरलँड्सला स्थलांतरित झाले होते. मीप फ्रँक परिवाराची जवळची मैत्रिण बनली होती. त्यांनी ओपेक्टा कार्यालयाच्या गुप्त खोल्यांमध्ये जाण्याचे ठरवल्यावर तिने त्यांना मदत केली. दोन वर्षांच्या त्या काळात मीप फ्रँक कुटुंबासाठी मोठा आधार होती व बेप वॉस्कुइलसोबत घरातील किराणामाल आणून देत असे. ऑगस्ट, इ.स. १९४२मध्ये फ्रँक कुटुंबाला विश्वासघाताने पकडल्यानंतर तिने ॲनची दैनंदिनी आपल्याजवळ सुरक्षित ठेवली. ॲन परत आल्यावर तिला दैनंदिनी परत देण्याचा तिचा विचार होता. मात्र ऑटो फ्रँक आउश्वित्झ छळछावणीतून परत आल्यावर त्यांना कळाले की ॲन व मार्गो छळछावणीत मरण पावल्या आहेत. हे समजल्यावर तिने ॲनची दैनंदिनी ऑटोला दिली व त्यांनी ती प्रकाशित केली.

तिच्या स्मरणार्थ ९९९४९ मीपखीस या  लघुग्रहाला तिचे नाव देण्यात आले आहे.

## संदर्भ 
## बाह्य दुवे 
* Miep Gies - Yad Vashem - official site

वर्ग:ॲन फ्रँक
वर्ग:डच व्यक्ती
कांशीराम

**कांशीराम** (पंजाबी: ਕਾਂਸ਼ੀ ਰਾਮ ; रोमन लिपी: *Kanshi Ram*) (१५ मार्च, इ.स. १९३४ - ९ ऑक्टोबर, इ.स. २००६) हे भारतीय राजकारणी होते. यांनी बहुजन समाज पक्ष हा पक्ष स्थापला. यांच्या नेतृत्वाखाली बहुजन समाज पक्षाने इ.स. १९९५ साली उत्तर प्रदेश राज्यातील निवडणुका जिंकल्या व मायावतींच्या नेतृत्वाखाली नवे शासन स्थापले.

## जीवन 
कांशीराम यांचा जन्म १५ मार्च, इ.स. १९३४ रोजी पंजाबमधील रोपड जिल्ह्यातल्या खवासपूर गावी  एका दलित रविदासिया/शीख चांभार जमातीतील  कुटुंबात झाला. त्यांच्या वडिलांचे नाव हरीसिंग व आईचे नाव बिशनकौर होते.

पंजाब विद्यापीठाशी संलग्न असलेल्या रोपड येथील शासकीय महाविद्यालयात ते बी.एस्सी. झाले. या संघाची स्थापना केली. हा संघ बिगरराजकीय, बिगरधार्मिक स्वरूपाचा होता. इ.स. १९८१ सालापासून त्यांनी दलितांना एकीकरण साधण्याच्या हेतूने प्रयत्न आरंभले. यातून इ.स. १९८४ साली त्यांनी बहुजन समाज पक्ष स्थापला. बहुजन समाज पक्षास उत्तर प्रदेशात बऱ्यापैकी यश कमवता आले.

कांशीराम इ.स. १९९१ साली १०व्या लोकसभेत होशियारपूर मतदारसंघाचे प्रतिनिधी म्हणून निवडून गेले. इ.स. १९९६ साली ११व्या लोकसभा निवडणुकांत ते पुन्हा निवडणूक जिंकली.

मायावतीने आपल्या मुख्यमंत्रिपदाच्या कारकिर्दीत, कासगंज नावाच्या शहराचे नाव बदलून कांशीराम नगर असे केले होते, ते त्यांच्यानंतर आलेल्या अखिलेश यादव या मुख्यमंत्र्याने बदलून परत कासगंज केले.

## निधन 
९ ऑक्टोबर, इ.स. २००६ रोजी नवी दिल्ली येथे हृदयविकाराचा झटक्याने त्यांचे निधन झाले.

## संदर्भ व नोंदी 
## बाह्य दुवे 
* 

वर्ग:भारतीय राजकारणी
वर्ग:बहुजन समाज पक्षातील राजकारणी
वर्ग:दलित राजकारणी
वर्ग:दलित नेते
वर्ग:इ.स. १९३४ मधील जन्म
वर्ग:इ.स. २००६ मधील मृत्यू
वर्ग:आंबेडकरवादी
ला कोरुन्या प्रांत

**ला कोरुन्या** किंवा **आ कोरुन्या** () हा स्पेन देशाच्या गालिसिया स्वायत्त संघामधील चारपैकी एक प्रांत आहे. हा प्रांत गालिसियाच्या ईशान्य भागात वसला असून त्याच्या उत्तर व पश्चिमेला अटलांटिक महासागर आहे. ला कोरुन्या ह्याच नावाचे शहर ह्या प्रांताची राजधानी आहे. सांतियागो दे कोंपोस्तेला हे गालिसियामधील सर्वात मोठे शहर देखील ह्याच प्रांतामध्ये स्थित आहे.

## बाह्य दुवे 
*  अधिकृत संकेतस्थळ
* पर्यटन

वर्ग:स्पेनचे प्रांत
वर्ग:गालिसिया
लिबियाई दिनार

**दिनार** हे लिबियाचे अधिकृत चलन आहे. १९७१ साली या चलनाचा वापर सुरू झाला.
रशिया-तुर्कस्तान युद्ध (१८०६-१८१२)

**तुर्कस्तान-रशिया युद्ध** हे ओस्मानी साम्राज्य व रशियन साम्राज्य यांत लढले गेलेले युद्ध होते. यात रशियाचा विजय झाला.

वर्ग:रशिया-तुर्कस्तान युद्धे
बेप वॉस्कुइल

**एलिझाबेथ "बेप" वॉस्कुइल** (किंवा **एली वॉसन**) (५ जुलै, इ.स. १९१९ - ६ मे १९८३) ही एक डच नागरिक होती. तिने ओपेक्टातील इतर कर्मचाऱ्यांसोबत मिळून ॲन फ्रँक व तिच्या कुटुंबाला नाझी जर्मनीपासून लपवून ठेवले होते.

बेपचा जन्म ॲम्स्टरडॅम शहरात झाला होता. ती योहान्स हेन्ड्रिक वॉस्कुइल यांच्या आठ मुलांपैकी एक होती. तिला इ.स. १९३७मध्ये ऑटो फ्रँक यांनी ओपेक्टा कंपनीत नौकरी दिली होती. फ्रँक कुटुंब तिथे लपण्यास आल्यावर केवळ निवडक लोकांना त्याच्याबद्दल माहिती होती. त्यात बेप एक होती. त्या काळात बेप त्यांच्यासाठी किराणामाल आणून देत असे. तिने ॲन, मार्गो व पीटर यांच्यासाठी स्वतःच्या नावावर लघुलुपी व लॅटिन भाषेचा पत्रद्वारा अभ्यासक्रम मागवला होता.

१५ मे, इ.स. १९४६ला तिने कॉर्नेलिअस व्हान विक याच्यासोबत लग्न केले. यानंतर तिने ओपेक्टात काम करणे सोडून दिले. पुढे तिला चार मुले झाली; टॉम, कॉर, जूप आणि एक मुलगी, ॲन-मारी; जिचे नाव ॲन फ्रँकवरून ठेवले होते.

दुसऱ्या महायुद्धादरम्यान तिच्या कामांसाठी तिचा सन्मान केला गेला. मात्र तिला प्रसिद्धी व मुलाखती देणे आवडत नसे. मात्र ती शेवटपर्यंत ऑटो फ्रँकच्या संपर्कात होती. तिने ॲन व तिच्या दैनंदिनीवर प्रकाशित लेखांची एक कात्रणवही केली होती.

## बाह्य दुवे
* बेप वॉस्कुइलची मुलाखत
* बेप व कॉरच्या लग्नातील छायाचित्र. चित्रात ऑटो फ्रँक, फेफ्फरची जोडीदार शार्लेट, मीप व जान खीस दिसत आहेत
* युद्धानंतरच्या काळातील बेप व तिच्या मुलांचे छायाचित्र

वर्ग:ॲन फ्रँक
वर्ग:डच व्यक्ती